Document ID: /roh_data/filtered/fineweb-2-filterrobots_roh.jsonl.gz/47613

In pur da 45 onns era vid stgargiar ina balla da strom cun sia crana da fain en ina stalla ad Avras Cresta. Per motivs nunenconuschents è la balla d'enturn 400 kilos sa distatgada dal bratsch da la crana e crudada sin in um da 50 onns ch'era er en stalla. Quel è vegnì blessà grevamain. Pli tard è el mort en l'ospital chantunal a Cuira pervia da sias grevas blessuras.
La procura publica dal Grischun intercurescha uss ensemen cun la polizia chantunala ils detagls da l'accident.
RR novitads 18:00